Ehdotus NEUVOSTON ASETUS Kiinan kansantasavallasta, Intiasta, Indonesiasta ja Thaimaasta peräisin olevien polyeteenistä tai polypropeenista valmistettujen säkkien ja pussien tuontia koskevan polkumyyntimenettelyn päättämisestä

(komission esittämä)

PERUSTELUT

1. Komissio ilmoitti 9. lokakuuta 2002 Euroopan yhteisöjen virallisessa lehdessä julkaistulla ilmoituksella (EYVL C 243, 9.10.2002, s. 10) toimenpiteiden voimassa olon päättymistä koskevan tarkastelun vireillepanosta asiassa, joka koskee Kiinan kansantasavallasta, Intiasta, Indonesiasta ja Thaimaasta peräisin olevien polyeteenistä tai polypropeenista valmistettujen säkkien ja pussien tuontia yhteisöön. Kyseistä tarkastelua koskevan pyynnön oli esittänyt European Association for Textile Polyolefins, jäljempänä 'EATP'.

2. EATP peruutti tarkastelua koskevan pyyntönsä virallisesti 22. lokakuuta 2003 päivätyllä komissiolle osoitetulla kirjeellä.

3. Oheinen ehdotus neuvoston asetukseksi perustuu päätelmiin, joiden mukaan toimenpiteiden voimassaolon jatkamista ei voitaisi pitää yhteisön edun mukaisena. Asianomaisille osapuolille ilmoitettiin asiasta ja niille annettiin mahdollisuus esittää huomautuksensa. Komissio ei vastaanottanut yhtään huomautusta siitä, että päättäminen olisi ollut yhteisön edun vastaista.

4. Neuvoa-antavaa komiteaa kuultiin 17. marraskuuta 2003 ja kaikki jäsenvaltiot ilmaisivat myönteisen kantansa.

5. Tämän vuoksi ehdotetaan, että neuvosto hyväksyy oheisen ehdotuksen neuvoston asetukseksi.

Ehdotus NEUVOSTON ASETUS Kiinan kansantasavallasta, Intiasta, Indonesiasta ja Thaimaasta peräisin olevien polyeteenistä tai polypropeenista valmistettujen säkkien ja pussien tuontia koskevan polkumyyntimenettelyn päättämisestä

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen,

ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [1] ja erityisesti sen 9 artiklan ja 11 artiklan 2 kohdan,

[1] EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 1972/2002 (EYVL L 305, 7.11.2002, s. 1).

ottaa huomioon ehdotuksen, jonka komissio on antanut neuvoa-antavaa komiteaa kuultuaan,

sekä katsoo seuraavaa:

A. MENETTELY

(1) Kiinan kansantasavallasta, Intiasta, Indonesiasta ja Thaimaasta peräisin olevien polyeteenistä tai polypropeenista valmistettujen säkkien ja pussien tuontiin sovellettavien polkumyyntitoimenpiteiden voimassaolon lähestyvää päättymistä koskevan ilmoituksen [2] julkaisemisen jälkeen komissio vastaanotti 8. heinäkuuta 2002 neuvoston asetuksen (EY) N:o 384/96, jäljempänä 'perusasetus', 11 artiklan 2 kohdan mukaisen kyseisten toimenpiteiden tarkastelua koskevan pyynnön.

[2] EYVL C 10, 12.1.2002, s. 2, ja EYVL C 16, 19.1.2002, s. 2.

(2) Pyynnön oli esittänyt European Association for Textile Polyolefins, jäljempänä 'EATP', yhteisön tuottajien puolesta, joiden tuotanto muodostaa 32,03 prosenttia polyeteenistä tai polypropeenista valmistettujen säkkien ja pussien kokonaistuotannosta yhteisössä.

(3) Pyyntöön sisältyi alustava näyttö siitä, että jos toimenpiteiden annettaisiin raueta, vahingollinen polkumyynti jatkuisi tai toistuisi, mitä pidettiin riittävänä perusteena toimenpiteiden voimassaolon päättymistä koskevan tarkastelun vireillepanolle.

(4) Kuultuaan neuvoa-antavaa komiteaa komissio pani vireille Euroopan yhteisöjen virallisessa lehdessä julkaistulla ilmoituksella [3] toimenpiteiden voimassaolon päättymistä koskevan tarkastelun, joka koski Kiinan kansantasavallasta, Intiasta, Indonesiasta ja Thaimaasta peräisin olevien, tällä hetkellä CN-koodeihin 6305 32 81, 6305 33 91, ex 3923 21 00, ex 3923 29 10 ja ex 3923 29 90 kuuluvien polyeteenistä tai polypropeenista valmistettujen säkkien ja pussien yhteisöön suuntautuvassa tuonnissa sovellettavia polkumyyntitoimenpiteitä.

[3] EYVL C 243, 9.10.2002, s. 10.

(5) Komissio ilmoitti asiasta virallisesti vientiä harjoittaville tuottajille, tuojille, joita asian tiedettiin koskevan, viejämaan edustajille, edustaville käyttäjille sekä yhteisön tuottajille. Asianomaisille osapuolille annettiin tilaisuus esittää näkökantansa kirjallisesti ja pyytää tulla kuulluiksi menettelyn aloittamista koskevassa ilmoituksessa asetetussa määräajassa.

B. PYYNNÖN PERUUTTAMINEN JA MENETTELYN PÄÄTTÄMINEN

(6) EATP peruutti Kiinan kansantasavallasta, Intiasta, Indonesiasta ja Thaimaasta peräisin olevien polyeteenistä tai polypropeenista valmistettujen säkkien ja pussien tuontia koskevan tarkastelupyyntönsä virallisesti 22 päivänä lokakuuta 2003 päivätyllä komissiolle osoitetulla kirjeellä.

(7) Perusasetuksen 9 artiklan 1 kohdan ja 11 artiklan 2 kohdan mukaisesti menettely voidaan päättää, jos pyyntö peruutetaan, paitsi jos päättäminen ei ole yhteisön edun mukaista.

(8) Katsottiin, että menettely olisi päätettävä, sillä tutkimuksessa ei ole käynyt ilmi seikkoja, joiden perusteella päättäminen ei olisi yhteisön edun mukaista. Asianomaisille osapuolille ilmoitettiin asiasta ja niille annettiin mahdollisuus esittää huomautuksensa. Yhdeltäkään osapuolelta ei kuitenkaan saatu huomautuksia. Näin ollen ei ole viitteitä siitä, että toimenpiteiden voimassaolon päättäminen ei olisi yhteisön edun mukaista.

(9) Tämän vuoksi pääteltiin, että Kiinan kansantasavallasta, Intiasta, Indonesiasta ja Thaimaasta peräisin olevien polyeteenistä tai polypropeenista valmistettujen säkkien ja pussien tuontia tuontia yhteisöön koskeva polkumyynnin vastainen menettely olisi päätettävä ja voimassa olevien toimenpiteiden olisi annettava raueta,

ON ANTANUT TÄMÄN ASETUKSEN:

1 artikla

Kumotaan Kiinan kansantasavallasta, Intiasta, Indonesiasta ja Thaimaasta peräisin olevien polyeteenistä tai polypropeenista valmistettujen säkkien ja pussien, jotka tällä hetkellä luokitellaan CN-koodeihin 6305 32 81, 6305 33 91, ex 3923 21 00 (TARIC-koodi: 3923 21 00*10), ex 3923 29 10 (TARIC-koodi: 3923 29 10*10) ja ex 3923 29 90 (TARIC-koodi: 3923 29 90*10), tuonnissa sovellettavat polkumyyntitoimenpiteet ja päätetään kyseistä tuontia koskeva menettely.

2 artikla

Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä päivänä kuuta .

Neuvoston puolesta

Puheenjohtaja